Vandag se sportnuusAtletiek Die IAAF se wêreldkampioenskap het gister sy 6de dag beleef. Wayde van Niekerk en Akani Simbine het gisteraand aan die 200 m-halfeind deelneem en gemengde welslae behaal. Medaljes Rugby Die Bokslot Eben Etzebeth is as kaptein vir die kampioenskapsreeks aangewys, in die afwesigheid van Warren Whiteley, wat steeds beseer is. Die losvoorspeler Siya Kolisi is die onderkaptein. Etzebeth was ook die kaptein in die laaste drie wedstryde teen die Franse in Junie. Drie wedstryde is gister gespeel. Tennis Van gister se uitslae by die Kanadese Ope, in die ronde van 32, lyk só: Roger Federer klop Peter Polansky met 6-2 en 6-1. Die ongekeurde Kevin Anderson reken af met die 11de gekeurde Carreño Busta met 6-3 en 7-6. Gholf Krieket Die derde toets tussen Sri Lanka en Indië begin Saterdag. Indië loop gemaklik met 2-0 voor in dié reeks. Netbal Van die uitslae by die Provinsiale Netbaltoernooi in Durban lyk só: Noordwes 40 KZN 35; Vrystaat 55 Oos-Kaap 27; Wes-Kaap 58 Mpumalanga 17; Gauteng 49 Noord-Kaap 28. Limpopo 61 Mpumalanga 27; Gauteng 45 SANF 17; Wes-Kaap 60 Noord-Kaap 4; KZN 51 Royal Bafokeng 25. Moto GP Die Grand Prix van Oostenryk word dié naweek gejaag. Die wedren sal op die Red Bull Ring afgehandel word. Op die jongste punteleer is Marc Márquez die voorloper. Branderski Jeffreysbaai sal die volgende paar dae in rep en roer wees wanneer die SA Branderski Kampioenskappe aangebied word. Die aksie begin vandag en duur tot Saterdag. Sokker Bafana Bafana speel die naweek in hul CHAN-kwalifiseringswedstryd teen Zambië. Afrigter Stuart Baxter het gister gekla en gesê dis nie nodig dat die CHAN-kwalifisering in dieselfde tyd as die plaaslike liga gespeel word nie.